कहा जाता है, "जब तक शेर अपनी कहानी ख़ुद नहीं सुनाता,
शिकारी नायक बना रहेगा।"
जब मैं ज़िंदा थी, मैं क्लीयो जॉनसन थी।
लेकिन मेरी मौत के बाद, मैं बस "लेडी इन द लेक" यानी झील में डूबी हुई एक औरत बन गई।
तुमने कहा तुम जानती हो कि मेरी जान किसने ली, मैडी मॉर्गेनस्टर्न।
शहर की "लेडी इन द लेक" का अंतिम संस्कार कल
तुमने कहा तुम्हारे आने से पहले किसी को परवाह नहीं थी।
सच यह है कि...
तुम मेरी कहानी का अंत होने के बाद आईं
और तुमने उसे अपनी कहानी की शुरुआत में बदल दिया।
द जेन्युइन ड्रीम बुक
ब्लू बर्ड जैज़ बार
दी ऐफ़्रो
द स्टार
रंग
लॉरा लिपमैन की किताब पर आधारित
लेडी इन द लेक
कमबख़्त मेलबॉक्स बनना मुबारक हो।
ठीक है। सैंटा का छोटा मेलबॉक्स। चलो!
एक महीना पहले
बॉल्टिमोर
ठीक है। काम शुरू। चलो, करते हैं।
हे, सैंटा को ख़त भेजना चाहते हो?
सब लोगों को हैपी थैंक्सगिविंग।
मैं यहाँ बॉल्टिमोर के पसंदीदा प्रस्तुतकर्ता, वॉलेस व्हाइट के साथ हूँ।
तुम्हें हमारी परेड कैसी लग रही है, वॉलेस?
यहाँ मैरीलैंड एवेन्यू में रौनक़ छाई हुई है,
विशाल गुब्बारों से परिपूर्ण।
उन जोकरों को देखो!
वाह। और वह बाज़ीगर। मुझे मेरा बचपन याद आ गया!
आज का दिन ही फिर से बच्चा बन जाने का है।
लेकिन फ़िक्र मत करो, डैड। हमारे पास आपके लिए भी एक तोहफ़ा है।
देखिए, हमारे अपने बॉल्टिमोर ओरियोल्स आ गए हैं,
जो अपने वर्ल्ड सीरीज़ टूर पर हैं।
नाचते हुए मेलबॉक्स भी देखिए।
अगर आप कभी भी किसी थैंक्सगिविंग परेड में गए हैं,
तो आपको पता होगा कि हर छोटे बच्चे को एक ही पल का इंतज़ार रहता है।
तुम्हें सैंटा को ख़त भेजने हैं, बच्चे?
और वह पल इस समय घटित हो रहा है।
उस आदमी का भव्य आगमन, जिसे सेंट निक, क्रिस क्रिंगल, द जॉली वन जैसे नामों से जाना जाता है,
या जिसे हम यहाँ बॉल्टिमोर में सैंटा कहकर पुकारते हैं।
दूर उत्तरी ध्रुव से
आख़िरकार यहाँ मैरीलैंड एवेन्यू में पहुँचने पर मिस्टर क्लॉस की
क्या शानदार जय-जयकार हो रही है।
वह अपने साथ छोटे बच्चों के लिए बहुत सारे उपहार और आकर्षक वस्तुएँ लेकर आए हैं।
बच्चों को यह देखकर बहुत अच्छा लगेगा।
- टेसी। - माफ़ करना। टेसी, आओ। डैडी आ गए हैं।
चलो, चलते हैं। आओ।
ब्रेक्सटन अभी खुला होगा। कार की चाबियाँ तुम्हारे पास हैं?
तुम्हारे कोट की जेब में हैं।
- मॉम, सैंटा को कैसे पता कि हम यहूदी हैं? - हाँ?
क्योंकि हमारे घर के दरवाज़े पर एक मेज़ूज़ा लगा हुआ है।
अगर मैं मैरी के घर पर सो जाऊँ तो?
उसे फिर भी पता चल जाएगा।
मैरी मेरी पोल नहीं खोलेगी।
टेसी, सैंटा असल में नहीं होता है। ठीक है?
मैरी के मोटे पिता ही सैंटा के कपड़े पहनकर आते हैं।
मैरी से यह मत कहना कि तुम्हारी माँ ने तुम्हें यह बताया था।
मैरी को पता है कि वह मोटे हैं।
डैडी का मतलब है कि मैरी से मत कहना कि सैंटा असल में नहीं होता है।
मैं किसी ग़ैर-यहूदी की तरह तुमसे झूठ बोल-बोलकर थक चुकी हूँ। अब तुम बड़ी हो गई हो, ठीक है?
चार हफ़्तों में हानका है और तुम अपने पिता से जो चाहे माँग सकती हो।
- मुझे क्या चाहिए, पता है। मुझे सीहॉर्स चाहिए। - ठीक है?
ठीक है। वैसे, अभी के लिए,
- बस इस ख़ूबसूरत परेड का लुत्फ़ उठाते हैं। - इस ख़ूबसूरत "झंझट" का।
इसकी वजह से यह रास्ता भी बंद है। हमें वापस गिरजाघर जाना होगा।
ठीक है। डेविड को मुझे दे दो। यहाँ आओ, बच्चे। तुम बड़े हो गए हो।
ट्रॉपिकल फ़िश हेवन
ठीक है। मुझे समझ नहीं आ रहा है कि तुमने पिछले साल की तरह कार संग्रहालय में पार्क क्यों नहीं की।
मैंने पिछले साल की तरह कार संग्रहालय में पार्क नहीं की क्योंकि तुमने कहा था
- हम वहाँ दोबारा पार्क नहीं कर सकते क्योंकि... - नहीं, जान...
यह बहुत दुर्लभ मछली है।
अलबाइनो आईबाइटर।
क्या तुम कुछ खोज रही हो?
मैं बस मछली देख रही थी।
तुम जाओ और अपने माता-पिता के साथ वापस आना।
क्या वे यहाँ हैं?
आपको पता था कि सीहॉर्स मछली होती हैं।
यह तुमने स्कूल में सीखा?
मैं बेस याकोव जाती हूँ। हमें मछलियों के बारे में नहीं सिखाया जाता।
बस इतना ही कि भगवान ने उन्हें पाँचवें दिन पर बनाया था।
उसी दिन, जिस दिन पक्षियों को बनाया था।
हाँ।
क्या आपके पास यहाँ कोई सीहॉर्स हैं?
लॉम्बार्ड स्ट्रीट बाज़ार
टीबेरी गम, प्लीज़।
- हैलो। - मिसेज़ श्वर्ट्ज़। ब्रिस्केट या चक?
ब्रिस्केट, तीन लोगों के लिए।
बल्कि पाँच लोगों के लिए दे दो।
मिल्टन हमेशा आख़िरी वक़्त में किसी न किसी दम्पति को आमंत्रित कर लेता है।
ऐसा इसलिए क्योंकि वह एक सम्मानित व्यक्ति है।
ऐसा इसलिए क्योंकि वह एक ताक़तवर व्यक्ति है।
एक ताक़तवर व्यक्ति जानता है कि पैसों से क्या नहीं ख़रीदा जा सकता।
एक ख़ूबसूरत "बहादुर औरत" जो उसके लिए मेमने का कोशर मांस लाने के लिए इधर-उधर भागती फिर रही है।
छह महीने का।
ओय, यह तो बच्चा है।
फ़िक्र मत करिए, मिसेज़ श्वर्ट्ज़। किसी को उसकी याद नहीं आएगी।
ज़रूरतमंद की मदद करें आपका सहयोग सराहनीय है
छुट्टियों की शुभकामनाएँ!
ज़रा सुनिए। क्या मैं प्लीज़ खिड़की में लगी वह पीली ड्रेस पहनकर देख सकती हूँ?
बेशक, मैम। मुझे माफ़ कीजिए।
यह खिड़की में लगी पीली ड्रेस पहनकर देखना चाहती हैं।
बेशक, मैम। मैं अभी आती हूँ।
क्या मैं आपको कुछ और दिखा सकती हूँ, मैम?
नहीं, शुक्रिया। वह ड्रेस काफ़ी है।
अगर आपके साइज़ की ड्रेस नहीं मिली, तो मैं आपके लिए ऑर्डर भी कर सकती हूँ।
- मुझे तुरंत एक ड्रेस चाहिए। - वह सोमवार को यहाँ आ जाएगी।
भगवान क़सम, आज सुबह हमारे पास तीन ड्रेस थीं।
जो खिड़की में लगी है, वह मिल पाएगी?
आपने सोच लिया है, मैम? वह मॉडल एक अश्व...
हाँ, मुझे कोई फ़र्क़ नहीं पड़ता।
उस मॉडल ने आज सुबह से वह ड्रेस पहनी हुई है। हो सकता है वह गंदी हो।
मैं वह ड्रेस पहनकर देखना चाहूँगी, प्लीज़।
बेशक, मैम।
मैं आपको फ़िटिंग रूम तक ले चलती हूँ।
वहाँ एक महिला हैं जो खिड़की वाली पीली ड्रेस पहनकर देखना चाहती हैं।
उन्हें कोई ऐतराज़ नहीं है?
ऐथल इस वक़्त उन्हें फ़िटिंग रूम में ले जा रही है।
रुको... मेरे साथ आओ!
- क्लीयो। - हमें यह ड्रेस चाहिए।
- तुरंत, मिस? - हाँ। जल्दी करो।
फ़िटिंग रूम्स
यहीं रहना।
इस ड्रेस की क्लिप बहुत पेचीदा है।
ज़िप अटक रही है।
- वह आ रही हैं। - मुझसे यह नहीं खुल रही है।
मैं यह कर सकती हूँ, मिस शर्ली। मैं कोशिश करके देखूँ?
जल्दी करो।
तो पूरी सड़क इसलिए बंद है?
हाँ। पाइक्सविल की एक लड़की लापता हो गई है।
उसके माता-पिता उसे परेड दिखाने लाए थे।
ओह, नहीं। मैं भी पाइक्सविल से हूँ।
सच में? मतलब, मुझे तो बिल्कुल अंदाज़ा नहीं था।
आप बिल्कुल भी यहूदी नहीं लगती हैं।
मुझे यक़ीन है वह जल्दी मिल जाएगी।
आख़िर यह बॉल्टिमोर है, न्यूयॉर्क शहर नहीं।
बहुत-बहुत शुक्रिया। मैं कोट भी लूँगी। शुक्रिया।
अब, चलो, तुम्हें कुछ और पहनाते हैं।
शायद मैरी क्वांट की कोई ड्रेस।
मुझे माफ़ करना।
दोपहर के बारह बज चुके हैं और मुझे आज जल्दी जाने की इजाज़त मिल गई थी।
मुझे किसी ने कुछ नहीं बताया।
मैंने मिस्टर गोल्डबर्ग को पिछले हफ़्ते सूचित किया था।
मुझे तुम्हारे पैसे काटने पड़ेंगे।
मिस शर्ली, क्या मुझे मेरे कपड़े मिल सकते हैं, प्लीज़?
रुको।
- मिसेज़ श्वर्ट्ज़। - शुक्रिया, एरन।
तुम्हारे जूते में कुछ गड़बड़ है क्या?
तुमने यह कैसी घटिया टोपी पहनी हुई है?
सही में? तुम जानती हो मैं आज भाषण देने वाली हूँ।
टोपियों पर?
तुमने यह टोपी सिर्फ़ इसलिए पहनी है ताकि मर्टल इन अमीर श्वेत आदमियों को
यह यक़ीन दिला सके कि उसने तुम बेचारी को बचाया है।
या अगर मैं यह भाषण अच्छे से दे देती हूँ, तो शायद वह मुझे उसके लिए काम करने दे।
जान, तुम पहले ही उसके लिए काम कर रही हो।
मैं स्वयंसेवा करती हूँ।
महिला नेतृत्व के लिए वोट करें
- वेतनहीन श्रम का एक और नाम। - मुझे लगता है तुम पर्याप्त स्वयंसेवा नहीं करतीं।
लगता है हमारे बॉस ने अपने कुछ साथियों को यहाँ बुला लिया है।
तुम पक्का मर्टल के लिए भाषण देना चाहती हो?
तुम मुझे परेशान करना बंद कर सकती हो, प्लीज़?
मैं कोशिश कर रही हूँ।
अश्वेत-यहूदी गठबंधन, नेशन ऑफ़ इस्लाम के
अश्वेत शक्ति के प्रचार से दिन-ब-दिन कमज़ोर होता जा रहा है।
यह कहने की ज़रूरत नहीं है कि यहूदी-विरोधी भावना यहाँ बनी रहेगी।
मॉम। यह ट्रैफ़िक भी ना।
हाय।
हे।
- आख़िर तुम आ गईं। - माफ़ करना।
क्या यह सेथ है? यह तो मेरे क़र्ज़ से भी ज़्यादा तेज़ी से बढ़ रहा है।
- हैलो, मिस्टर वाइंस्टीन। - मैडी।
- मिल्टन, मुझे एक "मदद" चाहिए... - बाद में, सिड।
बस तुम्हें बता रहा हूँ कि मुझे सैंडटाउन वाला स्टूडियो अपार्टमेंट फिर से किराए पर देना है।
- वह जो बॉटम में है? - ठीक है।
पिछले साल तुम्हारे एक आदमी ने किराएदार ढूँढ दिया था।
- मैं स्टोर में रहूँगा... - आज थैंक्सगिविंग है, मिस्टर वाइंस्टीन।
- शुक्रिया, जान। - और आप उसका जश्न मनाते हैं?
- बिल्कुल। - मैं नहीं मनाती।
हम अमेरिकी हैं।
देर से आने के लिए माफ़ करना।
उस श्वेत लड़की के गुम हो जाने से सब जगह जाम लगा हुआ है।
यह मेरी दोस्त, मिस डोरा कार्टर है।
बेशक, हम मिस कार्टर को जानते हैं।
क्या आज आप मिसेज़ समर के लिए गाने वाली हैं?
वह पैसे देंगी?
क्लीयो, क्या तुम लिंडा से मिलीं?
यह डगलस हाई स्कूल की उपप्रधानाचार्या हैं।
हम चार्म स्कूल के गिवअवे कार्यक्रम में मिले थे।
मैंने वह टोपी दान में दी थी।
मैं अपने बेटे, टेडी को आपके स्कूल में भर्ती करवाना चाहती हूँ।
- उसके गणित के अंक सबसे ज़्यादा हैं पूरी... - प्लीज़ मेरे साथ स्वागत कीजिए
अमेरिका की पहली अश्वेत महिला राज्य सभासद, मिस मर्टल समर का।
और पुरस्कार वितरण के लिए, हम बुलाना चाहते हैं हमारी ख़ूबसूरत संरक्षक,
मिसेज़ मिल्टन श्वर्ट्ज़ को।
आप सबका शुक्रिया।
दो जेडब्ल्यूएफ़ - एजेसी
मैं आज यहाँ, मुझे अपने परिवार का प्रतिनिधित्व करने देने के लिए
आप सबका और मेरे पति, मिल्टन का शुक्रिया अदा करना चाहती हूँ।
जब उनके सामने तुम हो सकती हो, तो वहाँ मुझे कौन देखना चाहेगा?
मैं अपनी बेमिसाल स्वयंसेविकाओं, इन बहादुर महिलाओं को शुक्रिया कहना चाहती हूँ।
जिनमें से कुछ तो मेरे अध्यापन के दिनों से मेरे साथ हैं,
जब वे बहुत छोटी हुआ करती थीं।
जैसा कि आप सब जानते हैं कि एक यहूदी आदमी तीन "शि लो असानी" दुआओं के साथ,
हर रोज़ इस बात के लिए भगवान का शुक्रिया अदा करता है
कि भगवान ने उसे एक ग़ैर-यहूदी नहीं बनाया।
मैं हमारे समुदाय की ज़रूरतें जानती हूँ।
कि भगवान ने उसे ग़ुलाम नहीं बनाया।
समृद्धि का रास्ता।
और भगवान ने उसे एक औरत नहीं बनाया।
मुझे बताया गया है कि इसकी वजह वह बोझ है जो हम औरतें उठाती हैं।
अपने बच्चों को घटिया स्कूलों में भेजना और एक असुरक्षित माहौल में...
हमारे स्कूलों में सब सही चल रहा था,
जब तक कि आपके एकीकरण विधेयक की वजह से हमारे सबसे अच्छे विद्यार्थी श्वेत स्कूलों में नहीं गए थे।
बात तो सही है।
लगता है शेल गॉर्डन ने अपने कुछ साथियों को इस कार्यक्रम में रुकावट डालने के लिए भेजा है।
मुझे किसी ने नहीं भेजा।
मैं अपने और मिस्टर गॉर्डन जैसे दूसरे व्यापारियों की तरफ़ से बोल रहा हूँ,
- जिन्हें इस समुदाय की... - व्यापारी?
...आपसे कहीं ज़्यादा फ़िक्र है।
मिस्टर गॉर्डन एक अपराधी है जिसने 20 सालों तक अवैध लॉटरी का धंधा किया
और अब अवैध ड्रग्स का धंधा भी शुरू कर दिया है।
आपकी पहली मुहिम के लिए पैसे मिस्टर गॉर्डन ने दिए थे।
आप हम में से किसी की प्रतिनिधि नहीं हैं।
यह मेरी प्रतिनिधि हैं।
बोलो, क्लीयो।
यहाँ बात मिस्टर गॉर्डन की नहीं हो रही है।
बिल्कुल नहीं।
हम में से ज़्यादातर लोग एक ऐसे रास्ते की तलाश में हैं जिस पर चलकर हमारे बच्चों को अच्छी शिक्षा मिल सके
और हमें, श्वेत लोगों के अधिकारों का एक-चौथाई पाने के लिए भी संघर्ष ना करना पड़े।
जैसा कि आप कहते हैं, हमारी गरिमा हमसे कभी छीनी नहीं जानी चाहिए।
सिर्फ़ हम ही उसे त्याग सकते हैं।
मैं यह पुरस्कार उन तीन औरतों को देते हुए गर्व महसूस कर रही हूँ
जो हमारे समुदाय में दृढ़ इरादों और नेतृत्व की मिसाल हैं।
आप सब महिलाओं को बहुत बधाई।
शुक्रिया, मिसेज़ श्वर्ट्ज़। मेरे पास एक ज़रूरी ख़बर है।
हमें अभी-अभी पता चला है कि पुलिस ने एक नया खोज क्षेत्र निर्धारित किया है
और ड्रुइड हिल सिनेगॉग से हर 45 मिनटों में
एक खोज दल रवाना होगा।
प्लीज़ इस तलाश में शामिल होइए
और टेसी डर्स्ट और उसके परिवार के लिए प्रार्थना कीजिए।
शुभकामनाएँ।
भगवान, मॉम।
पुलिस ने इस आपात स्थिति के लिए कई फ़ोन लाइनें निर्धारित की हैं।
- टेसी डर्स्ट को आख़िरी बार... - मुझे डैड की गाड़ी में जाना चाहिए था।
- ...थैंक्सगिविंग डे की एक परेड में देखा गया था... - टेसी डर्स्ट?
हाँ, ऐलन डर्स्ट की बेटी।
हाँ, मैं जानती हूँ टेसी डर्स्ट कौन है।
- फिर आप पूछ क्यों रही हैं? - मैं पूछ नहीं रही हूँ।
मुझे बस यक़ीन नहीं हो रहा है।
मैं खाना नहीं बना सकती।
हमें उसे ढूँढने जाना चाहिए।
आपने टेसी डर्स्ट का क़त्ल कर दिया?
वह मांस का है, सेथ।
इसीलिए मुझे देर हो गई थी। मुझे एक नई ड्रेस लेनी पड़ी।
और वैसे, आपको खाना बनाना पड़ेगा,
क्योंकि डैड ने उस आदमी को आमंत्रित किया है, जो आपके स्कूल में था। वॉलेस व्हाइट।
बेशक तुम्हारे पिता मुझे क्यों बताएँगे कि वह डिनर के लिए आ रहा है?
- वह एकाएक तय हुआ था। - वह ऐसे ही करते हैं।
हाँ, मुझे यक़ीन है, टेसी डर्स्ट के साथ जो हुआ, वह भी एकाएक ही हुआ होगा।
एक छोटी सी यहूदी बच्ची ग़ायब हो गई।
- क्या तुम मदद नहीं करना चाहते? - नहीं, मैं खाना खाना चाहता हूँ।
अगर तुम ग़ायब हुए होते, क्या तुम यह उम्मीद नहीं करते कि ऐलन तुम्हें ढूँढने में मेरी मदद करे?
तो आप टेसी को इसलिए ढूँढना चाहती हैं,
क्योंकि आप सोच रही हैं कि अगर मैं ग़ायब हो गया तो डर्स्ट परिवार मेरी तलाश करेगा?
तुम मुझ पर हमेशा इतना ग़ुस्सा क्यों करते हो?
मांस पूरा दिन कार में रहा है। वह पक्का ख़राब हो गया होगा।
मांस ख़राब नहीं हुआ है।
लोग एक ऐसे रनर के साथ दाँव लगाना चाहते हैं जो नंबर चुनने में उनकी मदद कर सके।
- अगर तुम्हें यह करना है तो तुम्हें पता होना चाहिए... - टेडी?
मैं तुम्हें अभी देखती हूँ।
- कितनी बार, चार्ली? - कैसी हो, क्लीयोपैट्रा?
चार्ली, तुमने मुझसे वादा किया था।
हे, उसमें ऐल्विन की तरह रनर बनने का हुनर है।
जब मेरे डैडी रनर थे, तब शेल अवैध ड्रग्स का धंधा नहीं करता था।
मेरा बेटा उसके लिए कभी काम नहीं करेगा। मेरी बात सुन रहे हो?
क्लीयो, कैसी हो तुम?
मैं अच्छी हूँ, जॉनी। तुम्हें देखकर अच्छा लगा।
- मम्मा, मैं चुटकुले सुना रहा हूँ। - ओह, अच्छा?
मुझे औरतें वैसी ही पसंद हैं जैसे अंडे।
चमकीला भाग ऊपर।
तुम्हें देखकर अच्छा लग रहा है, क्लीयो।
तुम्हें रेड फ़ॉक्स लाउंज के एगी वुड्स और जॉनी याद हैं?
हाँ।
सबको हैपी थैंक्सगिविंग। चलो। रुकने की ज़रूरत नहीं है।
मुझे औरतें वैसी ही पसंद हैं जैसे कॉफ़ी।
गर्म और अश्वेत।
हे, यह वाला बेहतर है। यह... तुम सीख रहे हो।
मैं भी सुनाती हूँ।
- वह चुटकुला याद है? - कौन सा?
ओह, बताओ भी, स्लैप, तुम्हें तो याद है।
वही जिसमें मैं यह सोचते हुए घर आती हूँ कि तुमने बच्चों को थैंक्सगिविंग के लिए तैयार कर दिया होगा।
ओह, नहीं। तुम्हें यह चुटकुला पसंद नहीं आया?
मुझे भी पसंद नहीं है।
चलो, बच्चे। चलते हैं।
और तुम यह मत सोचना कि तुम बच गए हो।
अरे, लीयो। एगी और जॉनी अभी-अभी शहर में आए हैं।
- चलो, चला जाए। - मुझे इनसे मिले सालों हो गए थे।
अपना कोट पहनो, बच्चे।
- मैंने सोच लिया मुझे क्रिसमस पर क्या चाहिए। - तुम सैंटा को एक नोट लिख सकते हो।
नहीं, वह पढ़ नहीं सकते।
ऐसा किसने कहा?
टेडी ने। पर मेरा हाथ ठीक होने के बाद मैं उन्हें एक तस्वीर बनाकर भेजूँगा।
तुमने मुझे बताया क्यों नहीं कि वह ऊपर आ रही है?
तुम्हारे हाथ में दर्द हो रहा है?
बैठ जाओ। कोई बात नहीं।
पता है, जब यह हँस रहा था, तब इसके हाथ में दर्द नहीं हो रहा था,
तुम्हारे झल्लाते हुए ऊपर आने से पहले।
झल्लाते हुए? मेरे झल्लाते हुए?
तुम टेडी को बाहर घूमने से भी नहीं रोक सकते।
टेडी बाहर घूम नहीं रहा था।
वह लड़का हर रोज़ बाहर जाकर सट्टा लगाता है।
उसे सट्टा लगाने की ज़रूरत नहीं पड़ती अगर तुम्हारा घटिया एक्ट
तुम्हें इस इलाक़े के सभी क्लबों से बाहर नहीं निकालवा देता।
मैं घटिया नहीं हूँ। यह दुनिया घटिया है।
मैं तब तक अपनी माँ के घर पर रहूँगी जब तक तुम यह फ़ैसला नहीं कर लेते कि वापस काम पर जाना भी
तुम्हारे सच जितना ज़रूरी है या नहीं।
चलो, टेडी। चलो, चलते हैं।
मैं जानती हूँ कि मैं कौन हूँ और क्या बनना चाहती हूँ।
मैं ग़रीब नहीं रहूँगी।
पता है ग़रीब लोग भी ख़ुश रह सकते हैं।
क्या तुम्हारे लिए सब कुछ मज़ाक़ है?
लड़कों को मेरे मज़ाक़ पसंद हैं।
- खट-खट। - कौन है?
मूर्तियाँ।
मूर्तियाँ कौन?
"मूत दिया" सैंटा ने हमारे क्रिसमस के पेड़ पर।
तुम्हारी माँ चाहती है कि मैं ऐसे चुटकुले सुनाऊँ।
मुझे कोई फ़र्क़ नहीं पड़ता कि तुम किस तरह के चुटकुले सुनाते हो।
बशर्ते लोग उन्हें सुनने के पैसे दें, स्लैप।
क्या तुम मेरा पर्स उठाओगे, प्लीज़?
रुको, तुम सच में थैंक्सगिविंग पर
- मुझे छोड़कर जा रही हो? - चलो।
कम से कम एक लड़के को तो मेरे पास रहने दो।
हो सके तो टेडी को।
शेल से कहना मैं बाद में वहाँ आऊँगा!
तुम विश्वास नहीं करोगे मैंने शहर वाले बुकस्टोर में क्या देखा।
हाईलैंडटाउन में?
हाँ।
जिन दो जवान बंदों ने वह बुकस्टोर खोला था,
उन्होंने नेशनल स्टेट्स राइट्स पार्टी की एक शाखा शुरू की है।
वे नाज़ी बनना चाहते हैं।
नाज़ी बनना चाह रहे हैं, हँ?
अगर वे बॉल्टिमोर के बीचोंबीच कोई आंदोलन शुरू कर दें तो इसे हल्के में नहीं लेना चाहिए।
मुझे उन यहूदियों पर तरस आता है जो ख़ुद को सुरक्षित समझते हैं।
मुझे तो उन स्थानीय टीवी स्टार्स पर तरस आता है जिन्हें छुट्टियों में भी कोई साथी नहीं मिलता।
तुम्हें लगता है औरतें स्थानीय पत्रकारों पर फ़िदा रहती हैं?
इतने विनम्र मत बनो, वॉलेस। इससे तुम्हें कुछ नहीं मिलेगा।
प्लीज़ नैपकिन इस्तेमाल करो।
क्यों ना तुम मुझे अपनी कुछ दोस्तों से मिलवा दो, मैडी?
माफ़ करना, वॉलेस। मैडी की कोई दोस्त नहीं है।
मुझे यक़ीन नहीं होता।
- नहीं। मैडी मॉर्गेनस्टर्न से दोस्ती करने के लिए... - तुम इसे ऐसे ही फ़र्श पर छोड़ दोगे?
...कोई ना कोई हमेशा लाइन में इंतज़ार कर रहा होता है।
मुझे माफ़ करना। श्वर्ट्ज़।
लीहायम यानी ज़िंदगी के नाम।
लीहायम।
पता है, जब टेसी डर्स्ट का बाप तुम्हारी माँ से वादा करके
वहाँ नहीं आया, तब मैं तुम्हारी माँ को प्रॉम पर ले गया था।
हाँ, यह मुझे स्कूल के न्यूज़रूम में बिलखती हुई मिली थी और मैंने मौक़ा हथिया लिया...
ओह, वॉली। तुम कहानी तो हमेशा कमाल की सुनाते हो।
मैं बिलख नहीं रही थी। मैं बस रो रही थी।
और उसकी वजह कोई बचकाना प्रॉम नहीं था।
सोचो अगर तुम्हारी शादी डर्स्ट से हो जाती तो?
वह तो कुछ ज़्यादा ही यहूदी हो गया है।
ठीक है। थोड़ी मर्यादा रखो।
उस आदमी की बेटी लापता है। हमें शायद उसके बारे में मज़ाक़ नहीं करना चाहिए।
जाने कैसे, मैंने ऐलन डर्स्ट के साथ इस हाई स्कूल के प्यार के बारे में कभी नहीं सुना।
ऐसा इसलिए क्योंकि हाई स्कूल का कोई प्यार था ही नहीं।
अपने सीनियर यीअर में मुझे स्कूल पेपर से ही फ़ुरसत नहीं मिलती थी।
मुझे बस उसी की परवाह थी। कोई मेरी तरफ़ देखता तक नहीं था।
अब कौन विनम्र बन रहा है?
हर कोई इससे प्यार करता था।
लेकिन इसे लुभाने का नुस्ख़ा सिर्फ़ मिल्टन के पास था।
ठीक है, सेथ के सामने इतना काफ़ी है।
क्या यह स्कूल के न्यूज़पेपर की स्टार हैं
जो आख़िरकार यह देखने जा रही हैं कि मेमने का ब्रिस्केट पका या नहीं?
यह अच्छा है, बच्चे।
- हाँ, बहुत अच्छा। - इस लड़के को टीवी पर आना चाहिए।
बिल्कुल, है ना? मैं इससे यही कहता रहता हूँ।
हम घर पहुँचकर
तुम्हारे हाथों पर कुछ ठंडी पट्टियाँ लगा देंगे। ठीक है, बच्चे?
उससे सूजन कम हो जाएगी। तुम्हें बेहतर महसूस होगा।
द पेन
माफ़ करना। मुझे माफ़ करना। वह बैग अंदर ले आओ।
जानती हूँ, बच्चे। जानती हूँ। हाँ।
जानती हूँ। चलो, इसे उतारो।
जानती हूँ। कैसी हो, माँ?
आ जाओ। मेरे साथ बैठ जाओ।
स्लैपी कहाँ है?
उसे कुछ काम था।
फिर तुम्हें अपने लिए कोई और आदमी ढूँढ लेना चाहिए।
हैपी थैंक्सगिविंग।
यह थैंक्सगिविंग और ज़्यादा हैपी होती अगर तुम उस बार में जाने के बजाय
इसे अपने परिवार के साथ मनातीं।
जब मिसेज़ समर मुझे फ़ुल-टाइम नौकरी पर रख लेंगी, तब मुझे रात में काम नहीं करना पड़ेगा।
तब तक के लिए मुझे बस बच्चों को संभालने में थोड़ी मदद चाहिए।
सिर्फ़ छुट्टियों में।
बशर्ते तुम सब तुम्हारे अपने कमरे में समा सको।
मेरा बच्चा कैसा है?
यहाँ आओ। मैं तुम्हें सही से देख तो लूँ।
- इसकी आँखें फिर से पीली हो गई हैं, यूनेटा। - जानती हूँ, माँ।
मैं कल इसे डॉक्टर के पास ले जाऊँगी। तुम थोड़ा जूस पिओगे?
इसने उन डॉक्टरों के चक्कर बहुत काट लिए।
वे बस यही कहते हैं कि सिकल सेल का कोई इलाज नहीं है।
- मम्मा... - नबी साहब को बुलाकर
इसे उन्हें दिखाना चाहिए।
- नबी की ऐसी तैसी। - हे, हे। ज़बान संभालकर बात करो।
आपने सुना मैंने क्या कहा। वह मेरे बेटे को नहीं छूएगा।
पादरियों के बारे में सोच-समझकर बोला करो।
आप सोच-समझकर बोलो, आइज़ेया।
शायद तुम भूल रही हो तुम किसके घर में हो।
किसके? मेरे पिता के घर में?
इस घर की ज़िम्मेदारी बहुत लम्बे समय से मैं उठा रहा हूँ।
उनकी जगह पर बहुत आराम से बैठकर।
हे, आइज़ेया से इज़्ज़त से बात करो।
- इज़्ज़त सिर्फ़ एक तरफ़ से नहीं दी जाती, मम्मा। - मैं भी यही कह रहा हूँ।
मुझे काम पर जाना है।
और इसके हाथों पर गरम पट्टियाँ रख देना...
बॉल्टिमोर पुलिस विभाग के कैप्टन स्टैस्ली ने
हमें बताया कि उन्होंने लापता लड़की को ढूँढने के लिए कई दलों को काम पर लगाया है
और बल के हर गश्ती को सूचित कर दिया गया है कि किसी भी संदिग्ध व्यक्ति पर नज़र रखें।
टेसी के लापता होने से यह शहर एकजुट हो गया है जो अक्सर बँटा हुआ रहता है।
बिशप कैरल और पादरी...
ऐलन डर्स्ट।
किसे फ़र्क़ पड़ता है?
अगर आपके पास ऐसी कोई जानकारी है जिससे मदद मिल सकती है...
कुछ और है जो तुम मुझे बताना चाहती हो?
हाँ।
टेसी डर्स्ट लापता है।
इस समय रसोई में खाना बनाते रहना ठीक नहीं लग रहा है।
मुझे लगा था तुम्हें नई रसोई पसंद आई।
देखो, मैडी, क्या हम कुछ घंटों के लिए टेसी डर्स्ट के बारे में बात ना करके
बस एक अच्छा सा थैंक्सगिविंग डिनर कर सकते हैं?
मिस्टर डर्स्ट, क्या आप हमारे श्रोताओं से कुछ कहना चाहेंगे?
प्लीज़ हमारी छोटी बच्ची के लिए प्रार्थना करें और उसे ढूँढने की कोशिश करते रहें।
हमें पूरी उम्मीद है और हम बस उसके घर वापस आने का इंतज़ार कर रहे हैं। शुक्रिया।
- मैडी... - हमें बाहर जाकर उनकी मदद करनी चाहिए।
...तुमने ब्रिस्केट के लिए दूध के बर्तन इस्तेमाल किए।
ऐसा क्यों किया तुमने?
सब लोग, मुझे माफ़ करना, लेकिन मुझे यह पूरा ब्रिस्केट फेंकना पड़ेगा।
- मुझे माफ़ करना, वॉलेस। नहीं। - कोई बात नहीं।
- तुम वॉली से माफ़ी माँग रहे हो? - माफ़ करना... हाँ।
क्या वॉली इतनी दूर लॉम्बार्ड स्ट्रीट जाकर तुम्हारे लिए कोशर मांस लाया था?
वॉलेस हमारा मेहमान है और अब उसे खिलाने के लिए हमारे पास कुछ नहीं है,
या हमें खाने के लिए टेसी डर्स्ट के मिलने तक का इंतज़ार करना चाहिए?
ठीक है। हम उपवास रख लेते हैं।
मुझे लगा था आज थैंक्सगिविंग है, लेकिन आज शायद योम किपर है।
तुम यह क्या... हे...
इसे मुझे दो। तुम क्या कर रही हो?
इसे मुझे दो।
नहीं।
माफ़ करना।
क्य...
मैडी, वॉलेस चला गया है।
क्या तुम प्लीज़ बाहर आओगी और यह पागलपन बंद करोगी?
मैंने सब कुछ साफ़ कर दिया।
चलो, मुझे अपना हाथ दिखाओ।
क्या हुआ है? तुम्हें क्या हो गया है?
सब लोग ऐसे बरताव क्यों कर रहे हैं कि कहीं न कहीं मैं ग़लत हूँ क्योंकि मैं परवाह करती हूँ?
टेसी डर्स्ट की?
पता नहीं, मैडी।
पूरा बॉल्टिमोर उसे ढूँढ रहा है और मैं बेवक़ूफ़ हूँ?
मैं ऐसे और किसी इंसान को नहीं जानता जो इस घटना पर ऐसी प्रतिक्रिया दे रहा है।
और मैंने तुम्हें कभी बेवक़ूफ़ नहीं कहा।
मैंने कभी नहीं कहा।
मैं बस इसलिए परेशान था क्योंकि हमारे पास परोसने के लिए कुछ नहीं था। ठीक है?
हाँ, कहीं एक भी दिन ऐसा ना बीत जाए जब मैंने तुम्हारी सेवा नहीं की।
मेरी सेवा?
हाँ, मिल्टन।
हाँ, मिल्टन। मैंने 20 साल तुम्हारी सेवा की है।
और तुम्हें लगता है मैं बस एक गृहिणी बनने के लायक़ हूँ।
नहीं, मुझे ऐसा नहीं लगता।
- हाँ। - नहीं, मुझे ऐसा नहीं लगता। नहीं।
फिर क्या लगता है?
मैडी...
तुम्हें क्या लगता है मैं किस चीज़ में अच्छी हूँ?
तुममें कभी कुछ और करने की चाहत ही नहीं थी।
मैंने कभी कुछ और करने की कोशिश नहीं की!
क्या तुमने कभी सोचा क्यों?
अगर कोई लापता बच्चा पहले 24 से 48 घंटों में नहीं मिलता है,
तो बहुत मुमकिन है कि वह मर चुका है। तुमने यह बात सुनी है?
मैडी, यह क्या है?
यह क्या हो रहा है?
- आप उन्हें जाने दो ना। - हे, ज़बान संभालकर बोलो।
मुझे जाने के लिए तुम्हारे पिता की मंज़ूरी नहीं चाहिए।
मुझे जवाब दो, मैडी। तुम कहाँ जा रही हो?
क्या हो रहा है?
मैडी, यह बिल्कुल बेवजह है।
बिल्कुल बेवजह!
एक समय ऐसा था जब शायद मैं यक़ीन नहीं करती कि तुमने अपने पति को,
अपने सुंदर घर को, तुम्हारे पति के साथ जो तुम्हारी ज़िंदगी थी, उस ज़िंदगी को छोड़ दिया।
लेकिन जैसे मेरी मौत से लोगों का मेरी तरफ़ देखने का नज़रिया बदल गया,
उससे मेरा तुम्हारी तरफ़ देखने का नज़रिया भी बदल गया।
मैंने एक बार तुम्हें देखा था, मैडी श्वर्ट्ज़।
इस सबके शुरू होने से पहले, मैंने तुम्हें देखा था।
मैंने तुम्हें मुझे तुम्हें देखते हुए देखा था।
यह एक ऐसी बात है जैसी बचपन में आप जल्दी-जल्दी खेल में बोलते हैं।
मैं ख़ुद की एक ऐसी तस्वीर बना रही हूँ, जिसमें मैं ख़ुद की एक ऐसी तस्वीर बना रही हूँ,
जिसमें मैं ख़ुद की एक तस्वीर बना रही हूँ।
लापता
तस्वीर के अंदर तस्वीर तब तक दिखती रहती है जब तक वह इतनी छोटी नहीं हो जाती
कि आपको कुछ भी दिखाई देना बंद हो जाता है।
गुड इवनिंग, मिसेज़ जॉनसन।
डोरा कैसी है?
उसे काली मिर्च और गर्म पानी देने की ज़रूरत है।
नीचे का काम देखने के बाद मैं जाकर उसे देखती हूँ।
- क्या तुम इसे रख दोगे? - बिल्कुल।
शुक्रिया, क्लेरेंस।
कमबख़्त लापता लड़की की वजह से आज सारे यहूदी लोग दुकानें जल्दी बंद कर रहे हैं।
तो मैं मिस्टर गॉर्डन से यह कहूँ कि अगर पूरा शहर 466 पर दाँव लगाता है,
तो हमारे लिए काफ़ी जोखिम होगा?
लीयो, हैपी थैंक्सगिविंग।
- हैपी थैंक्सगिविंग, वर्नन। - हाँ।
फ़ेरो
क्लीयो जॉनसन
प्यादा
आ रहा हूँ।
मैडी।
- तुम यहाँ क्या कर रही हो? अंदर आ जाओ। - सिड, परेशान करने के लिए माफ़ करना।
आ जाओ।
परेशानी की कोई बात नहीं है।
तुमने जिस अपार्टमेंट का ज़िक्र किया था, वह जो बॉटम में है।
कुछ दिनों के लिए मुझे वह किराए पर चाहिए।
तुम क्या बात कर रही हो?
मिल्टन कहाँ है? दुकान बंद है।
- लेकिन हमारे पास... - यहाँ ले आओ।
शुक्रिया, बच्चों।
बेचारी टेसी।
- भाड़ में जाओ। - मैं क्लीयो हूँ।
माफ़ करना।
भाड़ में जाओ, क्लीयो।
तुम्हें आज रात दस बजे परफ़ॉर्म करना है।
ग्यारह बजे।
दस बजे।
मैं तुम्हारे लिए काली मिर्च का पानी लाई हूँ।
तुमने अभी भी वह घटिया टोपी पहनी हुई है?
भाड़ में जाओ, डोरा।
मैडी, तुम्हारे हाथ को क्या हुआ?
- क्या मैं सवाल पूछना बंद कर दूँ? - तुम्हारी शुक्रगुज़ार रहूँगी।
मैं तुम्हें वह अपार्टमेंट दिखाने के लिए जूडिथ को भेज सकता हूँ।
- तुम्हें मेरी बेटी याद है? जूडिथ। - बेशक।
जूडिथ!
हाँ?
मिसेज़ श्वर्ट्ज़ को अपार्टमेंट दिखाने जाओ।
- बॉटम वाला? - हमारे पास कितने अपार्टमेंट हैं?
होश में रहकर बात करो।
ओह, मैडी, कोई जल्दी नहीं है।
मैं इन्हें वापस ले लूँगी। मुझे बस एक या दो महीनों के लिए इन्हें गिरवी रखना पड़ेगा।
- मिल्टन ने इन्हें यहाँ से तो नहीं ख़रीदा था। - उसने स्टाइनर्स से ख़रीदा था।
स्टाइनर्स।
कुछ ज़्यादा ही तड़कीली-भड़कीली थी और अब वह दुकान बंद हो चुकी है।
मैं हमेशा क्या कहता हूँ, बच्चे?
"हीरा बेचने के लिए झूमरों की ज़रूरत नहीं पड़ती।"
सही कहा।
इनके तो मैं सिर्फ़ 500 दे सकता हूँ।
पर मिल्टन ने इनका 2,000 डॉलर का बीमा कराया था।
देखो, मैं तुम्हें बताता हूँ। मैं बीच में नहीं पड़ना चाहता,
लेकिन अगर किसी ख़रीददार को यह स्टाइल चाहिए होगा, तो हम मोल-भाव कर सकते हैं।
- तुम्हें चाबियाँ मिल गईं, बच्चे? - मैं पीछे जाकर देखती हूँ।
यह लो।
मैं जाकर कार में इंतज़ार करती हूँ।
और मैडी...
हैपी थैंक्सगिविंग।
वाइंस्टीन्स ज्वैलर
हे।
द फ़ेरो
सिर्फ़ सदस्यों के लिए प्रवेश
- क्या हो रहा है, कर्टिस? - वही जो फ़ेरो में हर रात होता है।
- पूरी रौनक़ छाई हुई है? - हाँ। क्या चल रहा है?
कुछ नहीं चल रहा है, दोस्त। सोच रहा हूँ अंदर आ जाऊँ।
ओह, यार।
सिर्फ़ क्लब के सदस्य अंदर आ सकते हैं, स्लैप। तुम जानते हो।
किससे पिटकर आए हो?
मैंने कहा सिर्फ़ क्लब के सदस्य, स्लैप। तुम जानते हो।
- परफ़ॉर्मर भी। - अब तुम यहाँ परफ़ॉर्म नहीं करोगे।
ऐसा शेल ने कहा है?
मैं वही कह रहा हूँ जो मिस्टर गॉर्डन कहेंगे।
देखो, दोस्त, मैंने क्लीयो से कहा था कि वह शेल को बता दे
कि उसका पति यहाँ आने वाला है, ठीक है?
तुमने सच में कहा था? अगर चाहो तो यहीं इंतज़ार करो।
- तुम में से किसी ने यहाँ शेल को देखा है? - मिस्टर गॉर्डन ऊपर स्टेज पर हैं।
अब स्वागत कीजिए,
सुरों के जादूगर, चारों ओर मशहूर,
रॉय "टैंगलफ़ुट" मैकॉय का।
बॉस, स्लैपी बाहर है। उसने कहा वह कोई सेट वग़ैरह करना चाहता है।
- उसने ऐसा कहा? - हाँ।
मुझे इस बारे में कुछ नहीं पता। क्लीयो को बताओ।
अच्छा। ज़रूर, बॉस।
ऑफ़िसर प्लैट।
रेजी, कैसे हो तुम?
कोई पंगा तो नहीं कर रहे हो ना? झमेलों से दूर हो ना?
हर दिन, हर रोज़।
लगता है किसी ने तुम्हारी आँख फोड़ दी।
अगली बार मैं उन्हें फोड़ दूँगा।
स्लैपी कह रहा है उसे अंदर आना है।
नहीं।
क्या देख रहे हो, ऑफ़िसर?
तुम्हें बाहर उस लापता श्वेत लड़की की तलाश नहीं करनी चाहिए?
इससे पहले कि वे यहाँ आकर हमारे लोगों को पीटना शुरू कर दें?
मेरी शिफ़्ट एक घंटे में शुरू होगी।
अगर मेरी क़िस्मत में उसे ढूँढना लिखा है, तो उसे दस बजे तक लापता रहना पड़ेगा।
सही कहा ना, रेजी?
जल्दी सर्विस होने का मतलब यह नहीं है कि तुम टिप नहीं दोगे।
मैं टिप देता हूँ।
इतना काफ़ी नहीं है।
मुझे नहीं पता था मेरे यहाँ रुकने से लोगों को दिक़्क़त हो रही है।
अगर तुम ड्यूटी पर नहीं हो तो इसे रुकना नहीं कहेंगे।
योर ऑनर, मुझ पर कंजूस होने का इल्ज़ाम लगाया जा रहा है या तुम कह रही हो कि मैं
रिश्वत लेता हूँ? मुझे बताकर ज़रा मेरी मदद करो।
मैं बस यह जानने के लिए उत्सुक हूँ कि तुम हफ़्ते के बीच में यहाँ क्या कर रहे हो।
वही जो बाक़ी सब कर रहे हैं। संगीत...
और नज़ारे का लुत्फ़ उठा रहा हूँ।
- नज़ारे का? - हाँ।
लेकिन मेरी फ़िक्र मत करो। मैं दूसरों के पेड़ों के फल नहीं खाता।
मुझे नहीं पता था तुम्हें पेड़ पसंद हैं, ऑफ़िसर प्लैट।
ऐसा क्यों?
श्वेत पेड़ आसानी से नहीं मिलते ना।
डोरा। डोरा!
डोरा!
फूलों में है ताक़त!
धमाकेदार सेल!
अभी नहीं लिए तो फिर हाथ नहीं आएँगे।
क्रांतिकारी स्ट्रॉबेरी, मार्टिन लूथर किंग से भी ज़्यादा ताज़ा।
फूलों में है ताक़त!
अभी नहीं लिए तो फिर हाथ नहीं आएँगे!
धमाकेदार सेल!
लाइए। मैं आपकी मदद करती हूँ।
शुक्रिया।
हाँ। यह कितना अच्छा है।
अगर मैं एक फ़ोल्डिंग बेड ले आऊँ तो?
मतलब, मेरी मॉम मुझे किसी आदमी के बिना सिर्फ़ एक ही स्थिति में घर से बाहर निकलने देंगी,
और वह तब अगर मैं नॉर्थवेस्ट बॉल्टिमोर की किसी सभ्य महिला के साथ रहने लगूँ।
किसी सभ्य बूढ़ी महिला के साथ।
मैंने अभी अपनी ख़ुद की माँ तक को नहीं बताया है कि मैंने घर छोड़ दिया है।
बताना उतना ही मुश्किल होगा जितना मुश्किल तब था जब मैं 20 साल की थी।
आप बूढ़ी नहीं हैं।
अगर आप मुझे अपने साथ रहने देंगी, तो आपको अपनी अँगूठी गिरवी नहीं रखनी पड़ेगी।
हम पहुँचने वाले हैं?
हाँ। इस तरफ़ है।
चलिए।
तुम वहाँ क्या कर रही हो, जानेमन?
दरवाज़ा अटक जाता है।
यह काम नहीं कर रहा है।
तो यह बाथरूम है।
टब असल में काफ़ी बड़ा है, जो कि अच्छी बात है।
यह बस थोड़ा गंदा है क्योंकि मैंने ग़लती से खिड़की खुली छोड़ दी थी।
इसके लिए वह मुझसे ग़ुस्सा हो गए थे।
हाँ, लेकिन लगभग छह महीनों से यहाँ कोई नहीं रह रहा है।
मैं सोच रही थी कि मैं यहाँ आकर रह सकती हूँ, लेकिन, मतलब, वह मेरी ग़लती है।
अगर आप चाहें तो मैं वापस आकर एक स्पॉन्ज या झाड़ू दे जाऊँगी।
एक तकिया भी।
हाँ, मुझे सच में... मुझे यह अपार्टमेंट बहुत पसंद है।
मैं हमेशा यहाँ रहना चाहती थी, लेकिन मेरे डैड मुझे रहने नहीं देते।
उन्हें मेरी बहुत फ़िक्र हो जाती है।
मुझे नहीं पता आप कोई रूममेट रखना चाहती हैं या नहीं,
लेकिन मुझे फ़र्श पर सोने में भी कोई परेशानी नहीं है।
मैं यह किराए पर ले लूँगी।
तो, मैं सूटकेस रखने में आपकी मदद कर देती हूँ।
नहीं। शुक्रिया। मुझे बस कपड़े बदलने हैं,
और फिर मैं खोज दल में शामिल होने सिनेगॉग जाऊँगी।
वे एक औरत को शामिल नहीं करेंगे।
फिर मैं अपना खोज दल बना लूँगी।
अगर आप अकेली ढूँढेंगी तो उसे दल नहीं कहा जा सकता।
मुझे रूममेट नहीं चाहिए, जूडिथ।
और एक दोस्त?
वह क्या है?
- चलो। खड़ी हो जाओ। - नहीं।
डोरा।
भगवान क़सम, अगर तुम दस मिनट में उस स्टेज पर नहीं पहुँचीं...
अब चलो भी, यार।
शाबाश। चलो, जान।
तुम्हारे बॉस ने इसे इस घटिया नशे की लत लगा दी। अब यह कैसे गाएगी?
मेरा बॉस? तुम भी यहीं हो ना?
- रेजी... - तुम भी उसके लिए काम करती हो।
मैं वह नहीं करती जो तुम करते हो।
चलो, जान। तुम जानती हो आज यहाँ कैब कैलोवे आ रहा है।
शाबाश। अह-हँ।
कमीना कहीं का। चलो।
पता है मिस्टर हाय-डे-हो तुम्हें गाते हुए सुनने के लिए बेताब है।
जब इसकी दूसरी आँख खुल जाए तो इसे बाहर स्टेज पर ले आना।
ज़्यादा समय मत लगाना।
ओह, हाँ, जान। पता है मिस्टर हाय-डे-हो तुम्हें गाते हुए सुनने के लिए बेताब है, जान।
चलो।
लेफ़्टी, डोरा पाँच मिनट में परफ़ॉर्म करेगी।
"व्हेर डिड आर लव गो," धीमी धुन में।
क्लीयो।
शेल।
आप मुझसे मिलना चाहते थे, मिस्टर गॉर्डन?
हाँ, बैठ जाओ।
ड्रिंक लोगी?
नहीं, शुक्रिया।
क्लीयो बहुत छोटी थी, तभी से मेरा हिसाब-किताब संभाल रही है।
अपने काम में बहुत अच्छी भी है। मैं इससे और काम करवाने की कोशिश करता रहता हूँ,
लेकिन यह भाषण देने में कुछ ज़्यादा ही व्यस्त है।
है ना, क्लीयो?
तुम पत्थर दिल हो।
स्लैपी को किसी पुरानी टोपी की तरह बाहर छोड़ रखा है।
हाँ, आज का दिन हमारे लिए मुश्किल था,
और मैं नहीं चाहती थी कि यहाँ भी तमाशा हो।
अह-हँ। मैं एक और अश्वेत आदमी को बर्बाद होते हुए नहीं देखना चाहता,
तो उसे अंदर बुलाओ और उससे एक सेट करवाओ।
शुक्रिया, मिस्टर गॉर्डन।
तो अब तुम मिसेज़ समर के साथ काम कर रही हो, हँ?
नहीं, मैं स्वयंसेवा करती हूँ...
- तो तुम उसके लिए मुफ़्त में काम कर रही हो? - ...मिसेज़ समर के लिए।
और मैं तुम्हें मेरे लिए काम करने के पैसे देता हूँ।
मैं ज़रूर कुछ ग़लत कर रहा हूँ।
पक्की बात है।
हे, क्यों ना तुम वहाँ जाकर
इन लोगों को बताओ कि कैसे डोरा इन सबके होश उड़ाने वाली है।
स्टेज पर मुझे घबराहट होती है, मिस्टर गॉर्डन।
ओह, तो, तुम यह बात तब याद रखना,
जब अगली बार मिसेज़ समर तुमसे बोलने की गुज़ारिश करे,
लेकिन उसमें और मुझमें यही तो अंतर है।
देखो, मैं तुम्हें पैसे दे रहा हूँ, तो मैं तुमसे गुज़ारिश नहीं कर रहा हूँ।
जी, सर। मैं चलती हूँ।
अच्छी बच्ची हो।
लापता - टेसी डर्स्ट दस वर्षीय - इनाम
टेसी!
टेसी।
मुझे पता है मैं कहाँ जा रही हूँ।
यहाँ एक रास्ता है जो झील तक जाता है।
क्या आप यहाँ छुपकर, मतलब, इश्क़ लड़ाया करती थीं?
नहीं।
आप इतना अजीब बरताव क्यों कर रही हैं?
ऐसा कुछ नहीं है।
ठीक है।
पता है, कुछ लड़कों के साथ, मतलब,
बिना कपड़ों के घास में लोटने में कोई बुराई नहीं है।
ज़रा इसे पकड़ेंगी?
यह 1966 का साल है।
मैं किसी के साथ बिना कपड़ों के घास में नहीं लोट रही थी।
तुम क्या कर रही हो?
- क्या लगता है मैं क्या कर रही हूँ? - मेरे पास यह मत करो।
देवियों और सज्जनों।
हमारी इस अगली परफ़ॉर्मर को मैं तब से जानती हूँ, जब मैं एक छोटी बच्ची थी
और यह अभी भी मुझे अपने काम से चौंका देती है,
लेकिन मेरा इससे कभी मन नहीं भरता।
अब आप सुनने का मज़ा लीजिए, लाजवाब मिस डोरा कार्टर को।
जान, जान, जान
हाँ, मुझे मत छोड़ो
ऊह, प्लीज़ मुझे मत छोड़ो
अकेला
मेरे अंदर एक धधकती चाह है
ऊह, मेरे दिल की गहराइयों में
और वह मुझे बहुत दर्द देती है
ऊह, जान, जान
हमारा प्यार कहाँ ग़ायब हो गया?
और तुम्हारे प्यार के वे सारे वादे
हमेशा साथ निभाने के
मेरे अंदर एक धधकती
मेरे अंदर एक धधकती चाह है
ऊह, मेरे दिल की गहराइयों में
और वह मुझे बहुत दर्द देती है
ऐसा नहीं हो सकता।
रुकिए!
आप उसे छूना मत!
मैं बस उसे उठाना चाहती हूँ।
- मैं बस... - मुझे गले लगाइए।
उसकी जगह मुझे गले लगाइए। मुझे गले लगाइए।
जूडिथ, जाओ, किसी को बुलाकर लाओ।
मैं वादा करती हूँ मैं उसे नहीं छूऊँगी, लेकिन मुझे उसके साथ यहीं इंतज़ार करना होगा।
अगर तुम एक माँ होतीं तो मेरी बात समझतीं।
मरने के बाद आप एक लड़की नहीं रहतीं।
या एक औरत। या एक पत्नी।
आप किसी की माँ, किसी की बेटी नहीं रहतीं।
और कोई आपको नहीं बता सकता कि आपको अपनी ज़िंदगी कैसे जीनी चाहिए।
तुम चाहती थीं कि टेसी की मौत तुम्हें वह आज़ादी दे, है ना?
लेकिन उसकी मौत तुम्हें सिर्फ़ उस दरवाज़े तक ले गई।
वह दरवाज़ा खुला था मेरी मौत से।
लेडी इन द लेक
ज्याँ मार्क वैली की स्नेहपूर्ण स्मृति में
उप-शीर्षक अनुवादक : पुनीत कुसुम